شیو ادویت

شیو ادویت (دیوناگری: शिवाद्वैत، تمل: சிவாத்வைதம்، )، جسے "شیو وششٹ ادویت" یا شیومت کی "مشروط غیر ثنویت" بھی کہا جاتا ہے، دراصل شری کنٹھ شیواچاریہ (زمانہ گیارھویں سے پندرھویں صدی عیسوی) کی تحریر کردہ برہم ستر کی ایک جنوبی ہند کی شیو نواز تفسیر ہے، جس میں شیو کو برتر اور اعلیٰ ترین ہستی قرار دیا گیا ہے، اسی طرح اپّے کی سولھویں صدی عیسوی کی وہ تفسیر بھی مراد ہے جو انھوں نے شری کنٹھ شیواچاریہ کے موقف کی وضاحت میں لکھی تھی۔

 آغاز 
شری کنٹھ شیواچاریہ (جنھیں نیل کنٹھ شیواچاریہ بھی کہا جاتا ہے) نے "شری کنٹھ بھاشیم" تصنیف کی جو برہم ستر کی تفسیر ہے اور بعد ازاں "شیو ادویت" کے نام سے مشہور ہوئی۔ شری کنٹھ کی تصنیف کا درست زمانہ معلوم نہیں، لیکن قیاس کیا جاتا ہے کہ اس کا تعلق گیارھویں اور پندرھویں صدی عیسوی کے درمیانی عرصہ سے ہے، تاہم ڈوکیٹ کے مطابق چودھویں سے پندرھویں صدی عیسوی کا زمانہ زیادہ قرینِ قیاس ہے۔ اپے دیکشت (سولھویں صدی عیسوی) نے اپنی تصنیف "شِوارک مَنی دیپِکا" (शिवार्कमणिदीपिका) میں شری کنٹھ کے فلسفے کی تشریح کر کے "شیو ادویت" کو مزید فروغ بخشا۔

 عقائد 
شیو ادویت کا نظریہ رامانج کے وششٹ ادویت (مشروط غیر ثنویت) کے نظریے سے گہری مماثلت رکھتا ہے، لیکن اس میں اختلاف اس بات پر ہے کہ برتر ہستی کون ہے۔ جہاں رامانج وشنو کو اعلیٰ و برتر مانتے ہیں، وہیں شری کنٹھ شیو کو برتر تسلیم کرتے ہیں۔ اگرچہ شری کنٹھ "نرگن برہم" (صفات سے مبرا) کا انکار نہیں کرتے، جو ادویت کا مرکزی تصور ہے، تاہم وہ "سگن برہم" (صفات سے متصف) کی برتری کی تصدیق کرتے ہیں، جو مشروط غیر ثنویت کا خاصہ ہے۔ تاہم اپّے "خالص غیر ثنویت" کی ایک شکل کی تائید بھی کرتے ہیں اور اپنی تصنیف "شیو ادویت نرنے" میں "شیو ادویت" کو مستحکم کرنے کی کوشش میں شری کنٹھ کے کام کو نئے سرے سے ترتیب دیتے ہیں۔

 حواشی 

 حوالہ جات 

 مآخذ 










 مزید پڑھیے 


زمرہ:ہندو فلسفہ
زمرہ:ادویت
زمرہ:شیومت
زمرہ:قدیم ہندوستانی فلسفے میں تحریکیں
زمرہ:ادویت شیومت